Munafik 3

Munafik 3 merupakan filem seram Malaysia akan datang arahan dan lakonlayar oleh Syamsul Yusof terbitan Skop Productions Sdn Bhd. Ia merupakan kesinambungan daripada Munafik (2016) dan Munafik 2 (2018) serta filem ketiga dalam trilogi Munafik. Biarpun pada mulanya dijadualkan untuk tayangan pada 2020, penerbitan yang dijangka bagaimanapun tidak akan berlaku.

Pelakon
 Syamsul Yusof sebagai Ustaz Adam
 Maya Karin sebagai Sakinah
 Fizz Fairuz sebagai Ustaz Azman
 Rahim Razali sebagai Rahim

Penerbitan
Pada 4 September 2018, perancangan untuk siri ketiga filem Munafik telah diumumkan oleh Syamsul mahu menjadikan Munafik sebagai sebuah francais media. Menurut beliau: "Skrip untuk nas­khah ketiga Munafik belum siap sepenuhnya. Namun, saya sudah ada bayangan jalan cerita yang sentiasa berlegar-legar di fikiran. Rancangan untuk menghasilkan Munafik dalam bentuk trilogi sudah ada sejak pembikinan naskhah pertama pada 2016 lagi,”. Beliau mengesahkan bahawa Munafik 3 menjalani penggambaran pada 2019. Bagaimanapun, barisan pelakon yang bakal terlibat akan diumumkan kelak.

Lihat juga
 Munafik (siri filem)

Rujukan

Filem arahan Syamsul Yusof
Filem 2020
Filem Malaysia tahun 2020